Diari Oficial de la Generalitat Valenciana


Sumari del DOGV 8191, del 15-12-2017 (2017/11802)

RESOLUCIÓ de 7 de desembre de 2017, de la Direcció General d'Esport, per la qual es convoquen subvencions destinades a la millora, l'ampliació o la reparació d'instal·lacions esportives en municipis de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8191

Data del DOGV
:   15-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/11977


Data del document
:   07-12-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 7 de desembre de 2017, de la Direcció General d'Esport, per la qual es convoquen subvencions destinades a la millora, l'ampliació o la reparació d'instal·lacions esportives en municipis de la Comunitat Valenciana. [2017/11202]  
En compliment del que disposa l'Ordre 33/2017, de 7 d'agost, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions destinades a la millora, ampliació o reparació d'instal·lacions esportives de municipis de la Comunitat Valenciana (DOGV 8107, 17.08.2017, modificat pel DOGV 8119, 04.09.2017), es procedeix a la convocatòria d'aquestes subvencions per a l'exercici 2018.  
A les ajudes convocades per la present resolució no els cal la notificació a la Comunitat Europea, ja que no compleixen els requisits de l'article 107 del Tractat de Funcionament de la Unió Europea, segons disposa el Decret 147/2007, de 7 de setembre, del Consell, car no suposen cap avantatge econòmic atés que les entitats a què van dirigides les subvencions no exerceixen activitats econòmiques en què s'oferisquen al mercat béns o serveis, per la qual cosa no hi ha possibilitat de falsejament de la competència.  
Per això, i en virtut de l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i la disposició addicional segona de l'Ordre 33/2017, de 7 d'agost, de la Conselleria d'Educació, Investigació, Cultura i Esport, per la qual es deleguen determinades atribucions al director general d'esport, resolc:  
  
Primer. Objecte  
L'objecte de les subvencions és la millora, l'ampliació i la reparació d'instal·lacions esportives en general i d'espais esportius tradicionals en particular, en municipis de la Comunitat Valenciana, mitjançant les actuacions següents:  
 Tipus A: millora, ampliació o reparació d'instal·lacions esportives en municipis de la Comunitat Valenciana fins a 5000 habitants.  
 Tipus B: construcció, reforma, xicotetes actuacions de millora, ampliació o reparació d'instal·lacions esportives tradicionals i frontons en municipis de la Comunitat Valenciana. S'entén com a tals trinquets d'escala i corda, raspall, galotxa, i també frontons valencians per a qualsevol modalitat oficial de pilota valenciana.  
  
Segon. Entitats beneficiàries  
Poden sol·licitar les ajudes previstes en aquesta ordre les entitats següents:  
Per a les actuacions tipus A, aquells municipis de la Comunitat Valenciana que tinguen fins a 5000 habitants, d'acord amb les xifres oficials del padró municipal d'habitants a la data de publicació d'aquesta convocatòria, que ha de certificar la persona que exercisca la secretaria de l'ajuntament.  
Per a les actuacions tipus B, tots els municipis de la Comunitat Valenciana.  
No poden obtindre la condició de beneficiàries aquelles entitats en les quals es done alguna de les circumstàncies a què es refereix l'article 13, apartats 2 i 3, de la Llei 38/2003, de 17 de novembre, general de subvencions (d'ara en avant LGS).  
  
Tercer. Finalitat de les subvencions  
Aquestes subvencions tenen com a finalitat coadjuvar amb els municipis en la millora, ampliació o reparació de les instal·lacions esportives perquè cobrisquen en la mesura que siga possible les seues principals necessitats en aquest àmbit, tot per facilitar la pràctica de l'esport de manera que redunde en la millora de la salut i del benestar de la població a què es dirigeix.  
Així mateix, i per a la defensa i per al suport a la pràctica d'esports autòctons, es pretén col·laborar amb les entitats locals valencianes en la millora, l'ampliació o la reparació d'instal·lacions esportives tradicionals destinades a la pràctica de la pilota valenciana, en les modalitats de trinquets i frontons.  
  
Quart. Crèdit pressupostari  
1. El projecte de pressupostos de la Generalitat per a l'exercici 2018 preveu una línia de subvenció S8260, en l'aplicació pressupostària 74.73.60.352.98, capítol VII.  
2. La present convocatòria per a l'exercici 2018 té una quantia total màxima estimada a concedir que ascendeix a 2.500.000 euros, i es repartirà de la manera següent:  
a) Per a actuacions tipus A, un màxim estimat d'1.500.000 euros. Es finança el 100 % del cost del projecte, amb un màxim de 100.000 euros per projecte i entitat.  
En el cas que el cost del projecte supere els 100.000 euros, l'excés ha de ser aportat per l'entitat sol·licitant.  
b) Per a actuacions tipus B, un màxim estimat d'1.000.000 euros, i es distingeixen dos tipus d'actuacions:  
 200.000 euros per a projectes el cost del qual siga igual o menor de 20.000 euros, amb un finançament del 100 % del cost.  
 800.000 euros per a projectes el cost dels quals siga major de 20.000 euros, i el finançament hauria de ser d'un màxim del 80 % del cost.  
3. Les quantitats no assignades en cada actuació, per falta de sol·licituds, perquè aquestes no complisquen les condicions exigides o perquè en superar-se el límit pressupostari anterior no puga ser atés el pressupost sol·licitat per la següent sol·licitud, es poden destinar a incrementar un altre tipus d'actuació amb major demanda.  
4. La concessió resta condicionada a l'existència, en els pressuposts de 2018 de la Generalitat, del corresponent crèdit adequat i suficient, d'acord amb el que indica l'article 41 de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions.  
5. Les entitats sol·licitants poden sol·licitar un màxim d'un projecte per a actuacions tipus A i un altre més per a actuacions tipus B, ja que es consideren objectes diferents per part de l'Administració de la Generalitat.  
  
Cinqué. Tramitació anticipada  
La present convocatòria de subvencions es realitza pel procediment de tramitació anticipada, i segons estableix l'article 3 de l'Ordre de 26 de setembre de 1994, de la Conselleria d'Economia i Hisenda, tots els actes dictats en aquest expedient de tramitació anticipada es considera que van condicionats al fet de que en dictar la resolució de concessió subsistisquen les mateixes circumstàncies de fet i de dret que hi havia en el moment en què es van produir aquells actes.  
  
Una vegada aprovada i publicada l'esmentada llei de pressupostos, per resolució del director general d'Esport es donarà publicitat a la línia pressupostària concreta i a l'import global màxim definitiu destinat a la concessió de les ajudes previstes en la present convocatòria, en el cas que l'import siga superior a la dotació que per a la línia figura en els paràgrafs anteriors.  
  
Sisé. Sol·licituds i documentació  
1. La sol·licitud de subvenció ha d'ajustar-se al model que figura com a annex I d'aquesta convocatòria, en la qual s'expressarà la quantitat que se sol·licita, objecte de subvenció. La sol·licitud l'ha de firmar la persona que en el moment de presentar-la exercisca la representació de l'ajuntament.  
2. Les sol·licituds de subvenció han d'aportar-se conjuntament amb la documentació següent:  
a) Certificat del secretari de l'ajuntament que acredite el nombre d'habitants del municipi segons l'últim padró municipal.  
b) Certificat de l'acord de l'ajuntament en què s'aprova la inversió sol·licitada.  
c) Declaració del representant de la corporació en què conste que l'ajuntament està donat d'alta en l'aplicació OnEsport.  
d) Memòria descriptiva i constructiva del projecte amb la corresponent documentació gràfica, i també la memòria econòmica amb el desglossament de despeses i d'ingressos necessaris per a la inversió.  
e) Memòria esportiva.  
f) Pla de manteniment preventiu de les instal·lacions associades.  
g) Informe, si és el cas, sobre altres aspectes que puguen ser susceptibles de valoració per la comissió avaluadora (dèficit d'instal·lacions pròpies, pla de foment de la instal·lació a persones en risc d'exclusió social, incorporació efectiva del principi d'igualtat, etc.).  
h) Model de domiciliació bancària en què conste la titularitat del compte bancari on es vulga rebre la subvenció sol·licitada (annex II). No és necessari si s'ha presentat en una altra convocatòria, no obstant ha d'indicar-se en quina i el número del compte.  
i) Documentació acreditativa que es troben al corrent de les seues obligacions tributàries i davant la Seguretat Social mitjançant una declaració responsable referida al moment de finalització del termini de presentació de sol·licituds, de conformitat amb l'article 22 i 24 del Reial decret 887/2006, pel qual s'aprova el Reglament de la Llei general de subvencions.  
D'acord amb el que disposa l'article 28 de la Llei 39/2015, d'1 d'octubre, del procediment administratiu comú de les administracions públiques, en absència d'oposició expressa per part de la persona interessada (apartat G de la sol·licitud de subvenció), l'òrgan gestor del procediment estarà autoritzat per a obtindre directament les dades d'identitat de la persona sol·licitant o, si és el cas, del representant legal, i també les dades d'estar al corrent dels pagaments amb l'Agència Tributària, estatal i autonòmica, i amb la Tresoreria de la Seguretat Social.  
  
j) Declaració responsable de no estar incurs en les prohibicions per a obtindre la condició de beneficiari assenyalades en l'article 13 de la Llei 38/2003, de 17 de novembre, general de subvencions. Aquest requisit pot realitzar-se mitjançant l'ompliment del corresponent apartat del model de sol·licitud d'ajuda. Aquesta declaració està inclosa en l'apartat F de la sol·licitud de subvenció.  
3. La documentació que s'adjunte a la sol·licitud pot presentar-se en còpia compulsada i confrontada com cal amb els originals, excepte la mateixa sol·licitud i el model de domiciliació bancària que han de presentar-se en document original.  
4. A més de la documentació assenyalada en aquest apartat, el Servei d'Infraestructures Esportives, com a òrgan instructor, pot, en qualsevol moment de la tramitació de l'expedient, demanar qualsevol altra informació que considere necessària per al coneixement i la comprensió millor de l'aplicació de la subvenció.  
  
Seté. Presentació de sol·licituds  
1. La sol·licitud, juntament amb la documentació corresponent, s'ha de presentar preferentment en el registre de la Conselleria d'Educació, Investigació, Cultura i Esport i en les direccions territorials d'Esports d'Alacant, Castelló i València, o en qualsevol dels llocs a què es refereix l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
En cas d'enviament per correu certificat, la presentació de la documentació a l'oficina de correus corresponent ha de fer-se en sobre obert, a fi que en la capçalera del primer full de la documentació presentada es facen constar clarament el nom de l'oficina, la data i el lloc de l'admissió.  
2. Així mateix, aquest procediment s'ha de publicar en la seu electrònica de la Generalitat, https://sede.gva.es, i es pot realitzar la presentació telemàtica de les sol·licituds, per a això s'ha d'accedir al catàleg de procediments administratius de la Generalitat. Per a poder accedir a aquest sistema telemàtic, la persona que ho sol·licite ha de disposar d'algun dels sistemes de firma electrònica admesos en la Seu de la Generalitat. En el cas de presentar un certificat digital de persona física i que s'actue en representació d'una persona jurídica, s'ha d'inscriure prèviament en el Registre de representacions de caràcter voluntari davant la Generalitat per a la realització de tràmits per via telemàtica. Si alguns dels documents a aportar juntament amb la sol·licitud no poden ser presentats de forma telemàtica, es lliuraran per registre d'entrada, en el termini més breu possible dins del que marca l'apartat següent.  
  
  
Huité. Termini de presentació  
1. El termini per a la presentació de sol·licituds és de 20 dies hàbils a comptar des de l'endemà de la publicació en el Diari Oficial de la Generalitat Valenciana de la present convocatòria. L'incompliment d'aquest termini en determina automàticament l'exclusió.  
2. Quan la sol·licitud no complisca els requisits o hi falte algun document complementari dels exigits, es requerirà a les entitats interessades que ho esmenen en el termini de 10 dies, amb la indicació que, en cas de no fer-ho, es consideraria que s'ha desistit de la petició, tot després de la resolució dictada a aquest efecte.  
  
Nové. Barem aplicable  
1. La valoració de les sol·licituds l'ha d'efectuar la comissió tècnica d'avaluació atenent els criteris establits en la base desena de l'ordre per la qual s'aproven les bases reguladores de la present convocatòria.  
  
2. Després d'haver-se acabat la valoració, l'import total màxim fixat en la present convocatòria s'ha de distribuir entre les entitats beneficiàries atenent els criteris especificats i el que estableix la base onzena de l'ordre que aprova les bases de la present convocatòria.  
  
Desé. Termini per a resoldre  
El termini màxim per a resoldre la present convocatòria és de sis mesos a comptar des de la seua publicació en el Diari Oficial de la Generalitat Valenciana, de conformitat amb la base dotzena que regula aquesta convocatòria. No obstant això, les sol·licituds sobre les quals no recaiga cap resolució expressa en aquest termini es consideren denegades, sense perjudici de l'obligació legal de resoldre establida en l'article 21 de la Llei 39/2015, del procediment administratiu comú de les administracions públiques. La Direcció General d'Esport ha de notificar a les entitats interessades la resolució de concessió o denegació de les sol·licituds presentades dins del mateix termini de sis mesos, segons s'indica en el punt tretzé d'aquesta convocatòria.  
  
Onzé. Obligacions de les entitats beneficiàries  
Sense perjudici del que disposa l'article 14 de la Llei 38/2003, de 17 de novembre, general de subvencions, són a més obligacions de l'entitat beneficiària les establides en la base quarta de l'ordre de bases que regula aquesta convocatòria.  
  
Dotzé. Justificació i pagament de la subvenció  
1. La Conselleria d'Educació, Investigació, Cultura i Esport ha d'abonar la subvenció després de la presentació de la documentació justificativa corresponent, de conformitat amb la base setzena de l'ordre de bases:  
a) Declaració expressa de l'ajuntament que el projecte ha sigut executat d'acord amb allò que s'indica en la sol·licitud de la documentació inicial.  
b) Testimoni fotogràfic de l'actuació.  
c) Certificat del secretari/ària de l'ajuntament beneficiari en què es faça constar que en la tramitació i contractació de les obres i equipaments es va complir la normativa d'aplicació en l'àmbit local i, específicament, la que regeix les contractacions de les administracions públiques. Necessàriament cal especificar que l'acta de replantejament prèvia ha sigut favorable.  
d) Memòria d'actuació, subscrita per un tècnic municipal, que ha d'incloure una relació de les certificacions d'obra, amb identificació del creditor i de les factures, el seu import, la data d'emissió, el percentatge subvencionat amb les ajudes regulades en aquestes bases i en cas d'aportació amb fons propis o altres subvencions o recursos, s'hauria d'acreditar l'import, la procedència i l'aplicació dels fons a les activitats subvencionades, i també les actes de comprovació de replantejament, les actes de recepció i la certificació final d'obra. En aquesta memòria s'ha de contemplar la supervisió del projecte-memòria realitzat pels tècnics al servei de les entitats locals, d'acord amb el que estableix el TRLCSP i el seu reglament.  
e) Certificació que l'actualització realitzada ha sigut incorporada al cens d'instal·lacions esportives locals a través del programa OnEsport.  
  
El Servei d'Infraestructures Esportives, com a òrgan instructor, pot sol·licitar un altre tipus de documentació que considere oportuna que permeta obtindre evidència raonable sobre l'adequada aplicació de la subvenció.  
2. El termini de presentació de les justificacions corresponents a les activitats exercides conclou l'1 de novembre de 2018, sense perjudici de la possibilitat d'ampliació del termini que puga establir-se en la resolució de concessió de la subvenció.  
3. Excepcionalment poden presentar-se justificants de despeses fetes en l'exercici de 2017, atés que el període d'informació pública i també la publicació de les bases que regeixen aquesta convocatòria van tindre lloc en 2017, i per tant els distints ajuntaments van conéixer l'existència de les subvencions en aquest exercici.  
  
Tretzé. Notificació o publicació dels tràmits del procediment  
  
1. El mitjà de notificació de cada un dels tràmits d'aquest procediment és el correu certificat, excepte la notificació de la resolució que s'ha de publicar en el Diari Oficial de la Generalitat Valenciana.  
  
2. Les subvencions concedides s'han de publicar en la Base de Dades Nacional de Subvencions, de conformitat amb l'article 2 de l'Ordre 33/2017, d'aprovació de les bases que regulen aquesta convocatòria.  
  
  
De conformitat amb el que establixen els articles 112, 123 i 124 de la Llei 39/2015, d'1 d'octubre, de procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es pot interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs potestatiu de reposició s'ha d'interposar davant del conseller d'Educació, Investigació, Cultura i Esport, en el termini d'un mes a comptar des de l'endemà de la publicació de la present resolució en el Diari Oficial de la Generalitat Valenciana.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació de la present resolució en el Diari Oficial de la Generalitat Valenciana.  
  
València, 7 de desembre de 2017. El director general d'Esport: Josep Miquel Moya Torres.